
พระราชาองค์หนึ่งเป็นราชาที่ดีทรงงานหนักตั้งแต่เช้าจนค่ำเพื่อปวงชน ทางโรงครัวจึงปรุงอาหารเลิศรสมาให้ทุกมื้อ แม้ทรงงานหนักแต่เมื่อได้เสวยอาหารอร่อยๆก็ทรงมีความสุขมาก ต่อมาพระองค์เริ่มประชวรและอาการหนักขึ้นเรื่อย ๆ จนต้องหยุดทรงงาน หมอหลวงที่เก่งที่สุดในวังก็ยังรักษาไม่ได้ ต่อมามีทหารร่างกายกำยำอาสามารักษา ทูลบอกมียาดีบำบัดโรคนี้หายได้ขอเวลา 3 เดือนพระองค์จะหายแต่มีข้อแม้ว่าพระองค์จะต้องทำตามที่บอกทุกอย่าง ราชารับปากและตกลงให้ทหารรักษา แต่บอกว่าถ้ารักษาไม่หายเจ้าต้องรับโทษนะ ทหารรับคำและเริ่มการรักษาทันที โดยเปลี่ยนอาหารในโรงครัวที่พระองค์เสวยให้มีรสจืดทั้งหมด งดน้ำหวานและต้องออกกำลังกายทุกวัน ราชาเคืองพระทัยมากที่โดยสั่งงดของโปรดทุกอย่างแถมยังต้องออกกำลังกายทุกวัน แต่ก็ต้องทำตามเพราะได้ตรัสรับคำว่าจะทำตามทุกอย่าง เวลาล่วงเลยครบ 3 เดือน ถึงเวลาที่ต้องทำตามข้อตกลง ราชาทรงคิดว่าไม่เห็นได้กินยาอะไรเลย ไม่มีการรักษา จึงจะสั่งลงโทษทหารแต่เหล่าอำมาตย์พูดขึ้น พระองค์ทรงมีพระวรกายกำยำขึ้นและพูดยาวๆได้โดยไม่เหนื่อย จริงด้วยสิตัวเราผอมลง ดูดีขึ้นและไม่เหนื่อยง่ายเหมือนแต่ก่อน ยาดีของเจ้าคืออะไร ราชาตรัสถาม ทหารคนนั้นทูลอธิบาย…..เมื่ออธิบายจบ ราชาจึงมอบรางวัลให้ทหารเข้าศึกษาที่สำนักหมอหลวงและตั้งให้เป็นแพทย์หลวงส่วนพระองค์
